### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. december 2020 har vedtaget Magistratens foranstående indstilling af 2. november 2020.

Med indstillingen bliver det principbesluttet at modtage en donation fra Zahra Kristoffersen og Elias Larsen Familiefond i form af en skulptur, der skal placeres på de nye havnearealer ved [adresse].

### Resumé

Zahra Kristoffersen og Tom Hermansen har rettet henvendelse til Kultur og Borgerservice med et ønske om at donere en skulptur til de nye havnearealer ved [adresse]. Skulpturen vil blive udvalgt på baggrund af sagkyndig assistance fra [adresse].

Fondens bestyrelse, der ifølge vedtægterne består af en advokat, den til enhver tid værende direktør for Kultur og Borgerservice i [adresse] og en person med økonomisk erfaring inden for formueforvaltning, har inddraget Kulturforvaltningen i Kultur og Borgerservice, Stadsarkitekten og formanden for Billedkunstudvalget i forhold til spørgsmålet om placering af skulpturen i overensstemmelse med de byrådsvedtagne retningslinjer for modtagelse af kunstgaver.

Fondens formål er at støtte kunst- og kulturlivet i [adresse] ved årligt at uddele 4 legater. De enkelte legater er på kr. 250.000 (2016-tal) og uddeles årligt indtil 6. august 2046.

### Indstilling

Det indstilles:

At 1) byrådet træffer principbeslutning om at modtage en donation i form af en skulptur, der placeres på de nye havnearealer ved [adresse].

At 2) byrådet tager orientering om fonden til efterretning.

### Sagens forløb

28-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-11-2020 Magistraten
Fremsendes til [adresse] med bemærkning, at Magistraten i mødet den 2. november 2020 anbefaler, at byrådet tiltræder Magistratsafdelingen for Kultur og Borgerservices indstilling af 21. oktober 2020.
 18-11-2020 Aarhus Byråd
Sagens behandling blev udsat i byrådets møde den 18. november 2020.
 02-12-2020 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 2. december 2020 har vedtaget Magistratens foranstående indstilling af 2. november 2020.